Nóg beurtkrag volgende week | Maroela Media
Nóg beurtkrag volgende week
Eskom. Foto: ANA
Daar is 'n groot kans dat beurtkrag steeds volgende week toegepas gaan word, sê Eskom.
"Fase 2-beurtkrag sal die res van die naweek geld en waarskynlik nog volgende week toegepas word. Weens 'n tekort aan opwekkingskapasiteit is dit nodig om fase 2-beurtkrag toe te pas ten einde die noodkragreserwes aan te vul. Dié reserwes word gebruik om kragvoorraad aan te vul gedurende die week," sê Eskom Saterdag in 'n verklaring.
Eskom sê dit is nodig om kragreserwes op te bou sodat 'n oormaat beurtkrag nie nodig is nie.
"Ons spanne werk hard om onbeplande onderbrekings te verhoed, wat Vrydag om 18:00 op 12 455 MW gestaan het."
Die kragvoorsiener het Suid-Afrikaners ook herinner om gereed te maak vir kragonderbrekings oor die volgende 18 maande, terwyl opknapping aan die verouderde kragstasies gedoen word.
Intussen het die staatsdienspensioenfonds (GEPF) sy lede gerusgestel dat die fonds nie genader is met 'n voorstel om miljarde rande beskikbaar te stel om Eskom se skuld te delg nie. Dít nadat die vakbond Cosatu Vrydag in 'n verklaring voorgestel het dat Eskom se skuld van R450 miljard gedelg word deur onder meer geld vanaf die GEPF te verhaal.
"Ons wil ons lede, begunstigdes en pensioentrekkers gerusstel dat ons nie deur Cosatu of Eskom genader is met enige sodanige voorstel nie. Indien die GEPF met 'n voorstel genader word om te belê in Eskom, sal die meriete daarvan oorweeg word en die GEPF optree in die beste belang van sy lede en pensioentrekkers," bevestig die fonds Saterdag in 'n verklaring.
beurtkrag Eskom GEPF
2-jarige brand dood; jong man sit lewenslank
Vyf leerders in week oorlede, twee verkrag
woorde, woorde en nog woorde, alles vir gerusstelling
nou skielik is die gepf se geld nie gebruik nie, maar waar daar 'n rokie is, is daarna 'n vuurtjie
wie probeer julle 'n rat voor die oe draai
ons glo die anc al lankal nie
Laas toe ek gekyk het, het die GEPF reeds R95 miljard in Eskom "bele". GEPF is die grootste aandeelhouer, naas die staat.